open-index/open-wikipedia-markdown huggingface dataset:
ตูโปอูโตอา

**ตูโปอูโตอา** () เป็นตำแหน่งขุนนางตองงา เป็นตำแหน่งสืบตระกูลที่สืบทอดกันมาล่าสุดในบรรดา 33 ตำแหน่ง และส่วนใหญ่ใช้โดยมกุฎราชกุมารตองงา

สมเด็จพระราชินีนาถซาโลเต ตูโปอูที่ 3 แห่งตองงาทรงสถาปนาตำแหน่งนี้ขึ้นใน ค.ศ. 1924 พร้อมกับที่ดินส่วนหนึ่งในฮาอาไป สำหรับอดีตนายกรัฐมนตรีซีโอเน ตูโปอู มาเตอีอาโลนา พระราชนัดดาในพระเจ้าจอร์จ ตูโปอูที่ 1 แห่งตองงา มาเตอีอาโลนาสิ้นพระชนม์ในอีกสามปีต่อมาโดยไม่มีรัชทายาท ดังนั้นตำแหน่งจึงกลับคืนสู่ราชบัลลังก์ โดยไม่มีการใช้ตำแหน่งนี้อีกจนกระทั่งคริสต์ทศวรรษ 1930 เมื่อเตาฟาอาเฮา มกุฎราชกุมารในขณะนั้น ได้รับพระราชทานตำแหน่งนี้จากสมเด็จพระราชินีนาถ ตั้งแต่นั้นมา ตำแหน่งนี้จึงกลายเป็นธรรมเนียมปฏิบัติสำหรับรัชทายาทตองงา

ผู้ถือครองมีหน้าที่รับผิดชอบต่อความเป็นอยู่ที่ดีของราษฎรที่อาศัยอยู่ในที่ดินที่เกี่ยวข้องกับตำแหน่งนั้น เช่นเดียวกับตำแหน่งขุนนางตองงาทั้งหมด พวกเขามีสิทธิ์เข้าร่วมคณะรัฐมนตรีหรือสภานิติบัญญัติตองงาในฐานะตัวแทนชนชั้นสูง และยังสามารถลงคะแนนเสียงในการเลือกตั้งสภานิติบัญญัติร่วมกับขุนนางอื่น ๆ ได้อีกด้วย

## อ้างอิง
ซีโอเน ตูโปอู มาเตอีอาโลนา

**ซีโอเน ตูโปอู มาเตอีอาโลนา** () เป็นนักการเมืองจากตองงาที่ดำรงตำแหน่งนายกรัฐมนตรีตองงาในเดือนมกราคม ค.ศ. 1905 ถึง 30 กันยายน ค.ศ. 1912

พระองค์เป็นพระราชนัดดาในพระเจ้าจอร์จ ตูโปอูที่ 1 แห่งตองงาผ่านอีซีเลลี ตูโปอู () พระราชโอรสองค์หนึ่งของพระองค์

## อ้างอิง
ตูโปอูโตอา (ฮาอะไป)

**ตูโปอูโตอา** (; สิ้นพระชนม์ ค.ศ. 1820) เป็นผู้ปกครองฮาอาไป ประเทศตองงาใน ค.ศ. 1808 ถึง 1820 และเป็นพระราชบิดาของเตาฟาอาเฮา (จอร์จ ตูโปอูที่ 1) พระมหากษัตริย์ตองงาองค์แรก

## อ้างอิง
อุสต์-คัมชัตสค์

**อุสต์-คัมชัตสค์** () เป็นนิคมชนบทและศูนย์กลางการบริหารของเขตอุสต์-คัมชัตสกีในดินแดนคัมชัตคา ประเทศรัสเซีย ตั้งอยู่บนชายฝั่งตะวันออกของคาบสมุทรคัมชัตคาตรงบริเวณปากแม่น้ำคัมชัตคา อุสต์-คัมชัตสค์อยู่ห่างจากภูเขาไฟคลูเชฟสกายาไปประมาณ  และ  จากเมืองปิตราปัฟลัฟสค์-คัมชัตสกี โดยนิคมแห่งนี้มีประชากรอยู่ที่ 

## ประวัติ
นิคมแห่งนี้ถูกก่อตั้งขึ้นในปี 1731 ในชื่อ **อุสต์-พรีมอร์สกี** () และได้รับการเปลี่ยนชื่อเป็นอุสต์-คัมชัตสค์ในปี 1890 ต่อมาในปี 2007 อุสต์-คัมชัตสค์ถูกลดสถานะจากนิคมประเภทเมืองลงเป็นนิคมชนบท

## เศรษฐกิจ
ในอุสต์-คัมชัตสค์นั้นประกอบด้วยท่าเรือ โรงงานแปลรูปปลา (FPP 66) โรงงานไม้บางแห่งและท่าอากาศยานอุสต์-คัมชัตสค์ที่ซึ่งเปิดให้บริการตั้งแต่ปี 1937 เป็นต้นมา

## ภูมิอากาศ
นิคมอุสต์-คัมชัตสค์มีสภาพภูมิอากาศแบบกึ่งอาร์กติก (Dfc) ถึงแม้ว่าจะได้รับอิทธิพลจากทะเลอย่างมากจนทำให้ฤดูหนาวในนิคมแห่งนี้ไม่รุนแรงมากนัก มีฤดูร้อนเย็นกว่า และมีปริมาณหยาดน้ำฟ้าที่มากกว่า (ทั้งในรูปของหิมะในฤดูหนาวและฝนในฤดูร้อน) เมื่อเทียบกับไซบีเรียตอนในและแม้แต่ชายฝั่งทะเลโอค็อตสค์ก็ตาม ตัวอย่างเช่น อุณหภูมิสูงสุดเฉลี่ยในเดือนกรกฎาคมของนิคมนั้นต่ำกว่าเมืองยาคุตสค์ 9 องศาเซลเซียส หรือ 16.2 องศาฟาเรนไฮต์ ในขณะที่อุณหภูมิเฉลี่ยในเดือนมกราคมนั้นสูงกว่ายาคุตสค์ประมาณ 27 องศาเซลเซียส หรือ 48.6 องศาฟาเรนไฮต์ เป็นต้น 

อิทธิพลของกระแสน้ำเย็นโอยาชิโอะในช่วงฤดูร้อน และลมทะเลที่พัดมาจากระบบความกดอากาศสูงไซบีเรียและระบบความกดอากาศต่ำอะลูเชียนในฤดูหนาว ทำให้โดยเฉลี่ยแล้ว อุณหภูมิในฤดูหนาวของนิคมนี้ยังคงต่ำกว่าเมืองเคทชิกันที่ละติจูดใกล้เคียงกันบนชายฝั่งตะวันตกของทวีปอเมริกาเหนือถึง 7.1 องศาเซลเซียส หรือ 12.8 องศาฟาเรนไฮต์ และต่ำกว่าเมืองเอดินบะระที่ละติจูดใกล้เคียงกันในยุโรปตะวันตกเฉียงเหนือถึง 8.9 องศาเซลเซียส หรือ 16.0 องศาฟาเรนไฮต์ แม้ว่าอิทธิพลของทะเลจะช่วยทำให้อุณหภูมิในฤดูหนาวอุ่นขึ้นก็ตาม

เนื่องด้วยที่นิคมแห่งนี้ที่มีลมพัดผ่านมาอย่างรุนแรง สภาพอากาศของงนิคมแห่งนี้จึงมีลักษณะที่คล้ายคึงกันกับทุ่งหญ้าทุนดราอันแห้งแล้งถึงแม้ว่าจะมีป่าใหญ่อยู่ใกล้เคียงก็ตาม

## เอกสารอ้างอิง

หมวดหมู่:บทความที่มีแหล่งที่มาภาษารัสเซีย (ru)
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:หน้าที่ใช้กล่องข้อมูลขอบเขตในแผนที่โดยไม่มีลิงก์รูปร่างในวิกิสนเทศ
ตำบลกวางจุง (จังหวัดกาวบั่ง)

**กวางจุง** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลกวางจุงตั้งอยู่ทางตะวันออกสุดของจังหวัดกาวบั่ง มีที่ตั้งทางภูมิศาสตร์ดังนี้:
*ทิศเหนือติดกับประเทศจีน
*ทิศตะวันออกติดกับตำบลดว่ายเซืองและตำบลกว๋างเวียน
*ทิศใต้ติดติดกับตำบลจุ่งคั้ญ
*ทิศตะวันตกติดกับตำบลจ่าหลิญ

## ประวัติ
พื้นที่ของตำบลกวางจุงเดิมเคยเป็นส่วนหนึ่งของอำเภอจ่าหลิญ จังหวัดกาวบั่ง

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านของตำบลกวางจุง ในจังหวัดกาวบั่ง

เมื่อวันที่ 1 มีนาคม ค.ศ. 2020 อำเภอจ่าหลิญถูกยุบ และตำบลกวางจุงถูกรวมเข้ากับอำเภอจุ่งคั้ญ ภายหลังการควบรวมตำบลกวางจุงแบ่งออกเป็น 13 หมู่บ้าน

วันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลกวางจุง ตำบลจิเฟือง และตำบลซวนโหน่ย เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลกวางจุง

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
แฟนสมมติสะดุดรัก

***แฟนสมมติสะดุดรัก*** () เป็นละครโทรทัศน์เกาหลีใต้แนวสุขนาฏกรรมจินตนิยม ปี ค.ศ. 2026 เขียนบทโดย นัมกุง โด-ย็อง และกำกับโดยคิม จ็อง-ชิก นำแสดงโดยคิม จี-ซู และซอ อิน-กุก โดยเล่าเรื่องราวของโปรดิวเซอร์เว็บตูนที่หมดไฟในการทำงาน ซึ่งความเป็นจริงในชีวิตของเธอเริ่มพร่าเลือนหลังจากสมัครใช้บริการนัดเดตเสมือนจริง เดิมทีละครชุดเรื่องนี้พัฒนาขึ้นเพื่อออกอากาศทางเอ็มบีซี ก่อนที่ภายหลังจะถูกซื้อสิทธิ์โดยเน็ตฟลิกซ์ เพื่อนำไปเผยแพร่ในฐานะผลงานต้นฉบับของเน็ตฟลิกซ์ ละครชุดเรื่องนี้เผยแพร่ทางเน็ตฟลิกซ์เมื่อวันที่ 6 มีนาคม ค.ศ. 2026 และได้รับคำวิจารณ์ที่หลากหลายจากนักวิจารณ์ โดยทั่วไปมีการชื่นชมด้านงานภาพ แต่มีการวิจารณ์บทและการแสดงของนักแสดงนำ

## การผลิต
### การพัฒนาและการถ่ายทำ
เดิมทีละครชุดเรื่องนี้พัฒนาขึ้นเพื่อเป็นละครของเอ็มบีซีแต่ภายหลังได้รับการคัดเลือกโดยเน็ตฟลิกซ์ให้เป็นผลงานต้นฉบับของเน็ตฟลิกซ์ ผู้กำกับ คิม จ็อง-ชิก ซึ่งเคยกำกับละครเรื่อง *[[ดื่มให้สุด แล้วหยุดงาน]]* (2021–2023) และ *[[รักนี้ไม่มีขาดทุน]]* (2024) มารับหน้าที่กำกับละครเรื่องนี้ บทละครเขียนโดย นัมกุง โด-ย็อง โดยการผลิตร่วมกับ WhyNot Media, Baram Pictures และกาเกาเอ็นเตอร์เทนเมนต์

ผู้กำกับคิมระบุว่าเสน่ห์หลักของละครชุดเรื่องนี้อยู่ที่โครงสร้างความรักในลักษณะคล้ายเรื่องสั้นหลายตอน โดยมีมี-แร ซึ่งรับบทโดยจีซู โต้ตอบกับตัวละครต่าง ๆ ภายในโลกจำลองและบริบทที่หลากหลาย

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2569
หมวดหมู่:ผลงานต้นฉบับภาษาเกาหลีของเน็ตฟลิกซ์
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
สกีรเนซ

right|thumb|ภาพเขียนพรรณาสกีรเนซ ในหนังสือร้อยกรองเอ็ดดาฉบับของสวีเดน 1893

ในเทวตำนานนอร์ส **สกีรเนซ** (Skírnir) ซึ่งนามมีความหมายว่า **ผู้วิโรจน์** คือคนสนิทและผู้รับใช้ที่ไว้ใจได้ที่สุดของเฟร็วเยอร์ (Freyr) อย่างไรก็ตาม ตัวตนของสกีรเนซค่อนข้างมีความลึกลับ ในหนังสือระบุว่า เขาได้ตอบกลับนางยักษ์แกร์ดาว่าตัวเขานั้น ไม่ใช่พราย (Elf) ไม่ใช่อาศิรเทพ (Æsir) และไม่ใช่วนาเทพ (Vanir) นักวิชาการหลายคนจึงเชื่อว่าสกีรเนซไม่มีตัวตนอยู่จริงในฐานะปัจเจกบุคคล แต่เขาคือตัวแทนแห่งแสงสว่าง หรือเป็นอำนาจอีกภาคหนึ่งของเฟร็วเยอร์

## ร้อยกรองเอ็ดดา
ในร้อยกรองเอ็ดดา (Poetic Edda) บทกวี *Skírnismál* (ภาษิตสกีรเนซ) เล่าถึงเหตุการณ์ที่เฟร็วเยอร์ตกหลุมรักนางยักษ์แกร์เดอร์ (Gerðr) บุตรีของยักษ์กึเมียร์ (Gymir) จนกินไม่ได้นอนไม่หลับ สกีรเนซจึงอาสาฝ่าอันตรายไปยังยอตุนเฮย์เมอร์ (Jötunheimr) เพื่อสู่ขอนาง โดยทูลขอม้ากีบโลหิต (Blóðughófi) เพื่อให้ฝ่ากำแพงเพลิงและดาบวิเศษที่กวัดแกว่งต่อสู้ได้เอง เฟร็วเยอร์ก็ตกลงตามนั้น

เมื่อสกีรเนซฝ่ากำแพงไฟเข้าไปพบแกรเดอร์ เขาเริ่มเจรจาด้วยไมตรีโดยเสนอสมบัติของทวยเทพ 2 ชิ้น ได้แก่ แอปเปิลทองคำจำนวน 11 ผล ซึ่งเป็นผลไม้อมฤตแห่งความเยาวัยของทวยเทพ และแหวนดราอุปเนียร์ (Draupnir) แหวนที่เคยเป็นของจอมเทพโอดินน์ แต่แกร์เดอร์ก็ไม่สนใจและบอกว่าบิดานางมีทรัพย์สมบัติและทองคำมากพอแล้ว ไม่จำเป็นต้องง้อสมบัติของเทพ สกีรเนซอัปจนหนทางจึงชักดาบวิเศษออกมาจ่อคอแกรเดอร์ แล้วขู่ว่าจะตัดหัวนางทิ้งถ้านางยังดื้อดึ งแต่แกรเดอร์มีความหยิ่งทะนงและไม่กลัวตาย นางท้าทายให้สกีรเนซลงมือ และบอกว่าพ่อนางพร้อมจะดวลดาบกับเขาทุกเมื่อ สกีรเนซจึงใช้ไพ่ใบสุดท้ายที่น่ากลัวที่สุดนั่นคือศาสตร์มืดโบราณ เขาชูไม้กายสิทธิ์ขึ้นมาแล้วเริ่มร่ายสลักอักขรรูนสาปแกรเดอร์ โดยขู่ว่าถ้านางปฏิเสธเฟร็วเยอร์ นางจะกลายเป็นหญิงอัปลักษณ์ นางจะถูกเนรเทศให้ไปอยู่สุดขอบดินแดนคนตาย และต้องแต่งงานกับยักษ์น้ำแข็งสามหัว อาหารที่นางกินจะมีรสชาติปานสิ่งปฏิกูล แกรเดอร์เมื่อได้ยินคำสาปดังกล่าวก็เกิดความกลัว นางรีบตอบตกลงว่าจะยอมพบและแต่งงานกับเฟร็วเยอร์

## ร้อยแก้วเอ็ดดา
ในร้อยแก้วเอ็ดดา (Prose Edda) สกีรเนซมีบทบาทสำคัญในการพิทักษ์ความมั่นคงของอาสการ์เดอร์ (Ásgarðr) เขาคือทูตที่จอมเทพโอดินน์ (Óðinn) ส่งตัวไปยังสวาร์ตอัลฟ์เฮย์เมอร์ (Svartálfaheimr) เพื่อว่าจ้างให้สร้างเกลย์ปนีร์ (Gleipnir) ตรวนเวทเส้นบางเฉียบที่สร้างจากสิ่งที่เป็นไปไม่ได้ 6 ประการ ซึ่งถูกนำมาใช้พันธนาการหมาป่าเฟ็นรีร์ (Fenrir)

## อ้างอิง

Skir
ตำบลนาคำ (อำเภอคำเขื่อนแก้ว)

**นาคำ** เป็นตำบลในอำเภอคำเขื่อนแก้ว จังหวัดยโสธร เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลนาคำตั้งแต่ปี พ.ศ. 2539    

## ที่ตั้งและอาณาเขต
ตำบลนาคำ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลกู่จาน
* **ทิศตะวันออก** ติดต่อกับตำบลสร้างถ่อน้อย (อำเภอหัวตะพาน จังหวัดอำนาจเจริญ)
* **ทิศใต้** ติดต่อกับตำบลนาแก และตำบลดงแคนใหญ่
* **ทิศตะวันตก** ติดต่อกับตำบลแคนน้อย และตำบลลุมพุก
## ประวัติ
พื้นที่เดิมมี 3 หมู่บ้านได้แก่ บ้านชำแรด บ้านนาส่วน และบ้านดอนเหมือดแข่ เมื่อปี พ.ศ. 2470 เกิดโรคระบาดได้มีการอพยพถิ่นฐาน ประชาชนบ้านชำแรดได้มาตั้งหมู่บ้านใหม่ชื่อ "บ้านนาห่อม" (ปัจจุบันเป็นพื้นที่หมู่ 1,6) และบ้านนาคำ บ้านนาสวนเปลี่ยนชื่อเป็น "บ้านปักแฮด" และบ้านดอนเหมือดแข่เป็น "บ้านหัวขัว" ก่อนที่ปี พ.ศ. 2490 ได้แยกพื้นที่หมู่ 1 บ้านนาแก, หมู่ 2 บ้านปลาอีด, หมู่ 3 บ้านนาหลู่, หมู่ 6 บ้านหนองเทา, หมู่ 9 บ้านม่วง, หมู่ 12 บ้านหัวขัว ของตำบลดงแคนใหญ่ และหมู่ 11 บ้านปักแฮด, หมู่ 13 บ้านนาห่อม, หมู่ 14 บ้านนาคำ ของตำบลกู่จาน รวม 9 หมู่บ้าน ออกมาตั้งเป็น ตำบลนาคำ ต่อมามีครอบครัวทำเกษตรกรรมมากขึ้นบางครอบครัวได้อพยพไปตั้งถิ่นฐานริมห้วยเขมร และมีการตั้งชื่อหมู่บ้านใหม่ว่า "บ้านดอนเสาเรือน"

มีการตั้งหมู่บ้านเพิ่มทำให้มีพื้นที่ 13 หมู่บ้าน ต่อมาปี พ.ศ. 2521 ได้แยกพื้นที่หมู่ 1 บ้านนาแก, หมู่ 2,13 บ้านปลาอีด, หมู่ 3 บ้านนาหลู่, หมู่ 6 บ้านหนองเทา, หมู่ 9 บ้านม่วง, หมู่ 10 บ้านเหล่าตอง, หมู่ 12 บ้านหนองตุกหลุก รวม 8 หมู่บ้านของตำบลนาคำ ออกไปตั้งเป็น ตำบลนาแก ทำให้ตำบลนาคำเหลือพื้นที่เพียง 5 หมู่บ้าน และปี พ.ศ. 2547 นายสุธี มากบุญ ผู้ว่าราชการจังหวัดยโสธรได้ประกาศแยกพื้นที่หมู่ 1 บ้านนาห่อม ตั้งเป็นหมู่บ้านใหม่ชื่อ หมู่ 6 บ้านนาห่อม ทำให้มีพื้นที่ 6 หมู่บ้านจนถึงปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลนาคำแบ่งพื้นที่การปกครองออกเป็น 6 หมู่บ้าน ได้แก่

* **หมู่ที่ 1** บ้านนาห่อม
* **หมู่ที่ 2** บ้านนาคำ
* **หมู่ที่ 3** บ้านหัวขัว
* **หมู่ที่ 4** บ้านปักแฮด
* **หมู่ที่ 5** บ้านดอนเสาเรือน
* **หมู่ที่ 6** บ้านนาห่อม

## อ้างอิง

นาคำ
นาคำ
เขตของประเทศอิสราเอล

thumb|เขต เขตย่อย และภูมิภาคทางธรรมชาติของรัฐอิสราเอล ค.ศ. 2018
right|thumb|ความหนาแน่นของประชากรจำแนกตามภูมิภาคทางธรรมชาติ เขตย่อย และเขต ใน ค.ศ. 2018 (เส้นขอบหนาแสดงถึงระดับที่สูงกว่า)
**ประเทศอิสราเอล** มีเขตการปกครองหลัก 6 เขต ซึ่งในภาษาฮีบรูเรียกว่า ***' (; เอกพจน์ , ) และใน[[ภาษาอาหรับ]]ว่า ***' นอกจากนี้ยังมี 15 เขตย่อยของอิสราเอล รู้จักในภาษาฮีบรู  (; เอกพจน์ , ) และในภาษาอาหรับว่า  แต่ละเขตย่อยจะถูกแบ่งออกเป็นภูมิภาคธรรมชาติ ซึ่งจะถูกแบ่งออกเป็นเขตการปกครองระดับสภาต่อไปอีก ไม่ว่าจะเป็นเมือง เทศบาล หรือสภาภูมิภาค

การแบ่งเขตในปัจจุบันจัดตั้งขึ้นใน ค.ศ. 1953 เพื่อแทนที่การแบ่งเขตที่สืบทอดมาจากยุคอาณานิคมของอังกฤษ และยังคงเหมือนเดิมมาโดยตลอด การประกาศกำหนดเขตอำเภอครั้งที่สองที่ออกใน ค.ศ. 1957 ซึ่งยังคงมีผลบังคับใช้จนถึง ค.ศ. 2023 นั้น เป็นเพียงการยืนยันเขตอำเภอที่มีอยู่เดิมเท่านั้น

ตัวเลขในบทความนี้อ้างอิงจากสำนักงานสถิติกลางของอิสราเอล ดังนั้นจึงรวมทุกพื้นที่ที่อยู่ภายใต้การปกครองของพลเรือนอิสราเอล รวมถึงดินแดนที่อิสราเอลยึดครองด้วย ดังนั้นเขตย่อยโกลันและภูมิภาคธรรมชาติทั้งสี่จึงรวมอยู่ในจำนวนเขตย่อยและภูมิภาคธรรมชาติ แม้ว่าสหประชาชาติหรือประชาคมระหว่างประเทศจะไม่ยอมรับว่าเป็นดินแดนของอิสราเอลก็ตาม ในทำนองเดียวกัน ตัวเลขประชากรด้านล่างสำหรับเขตเยรูซาเลมคำนวณรวมถึงเยรูซาเลมตะวันออก ซึ่งการผนวกเข้ากับอิสราเอลก็ไม่ได้รับการยอมรับจากสหประชาชาติและประชาคมระหว่างประเทศเช่นกัน อย่างไรก็ตามพื้นที่ยูเดียและสะมาเรียไม่ได้รวมอยู่ในจำนวนเขตและเขตย่อย เนื่องจากอิสราเอลยังไม่ได้ใช้อำนาจศาลพลเรือนในส่วนนั้นของเวสต์แบงก์

## อ้างอิง




หมวดหมู่:เขตการปกครองระดับที่หนึ่งแบ่งตามประเทศ
หมวดหมู่:หน่วยการบริหารในทวีปเอเชีย
เขตใต้ (อิสราเอล)

[thumb|250x250px|เส้นทางจาก[เยรูซาเลมไปยังอัชด็อด]]
**เขตใต้** (, *Meḥoz HaDarom*; ) เป็นหนึ่งในหกเขตการปกครองของประเทศอิสราเอล เป็นเขตที่มีพื้นที่ใหญ่ที่สุด แต่มีประชากรเบาบางที่สุด ครอบคลุมพื้นที่ส่วนใหญ่ของทะเลทรายเนเกฟ รวมถึงหุบเขาอาราวา ประชากรของเขตใต้มีจำนวน 1,086,240 คน และมีพื้นที่ 14,185 ตารางกิโลเมตร ประชากรประกอบด้วยชาวยิว 79.66% และชาวอาหรับ 12.72% (ส่วนใหญ่เป็นมุสลิม) และอีก 7.62% เป็นเชื้อชาติอื่น ๆ
thumb|การกระจายทางภูมิศาสตร์ของชุมชนชาติพันธุ์และวัฒนธรรมหลักในเขตใต้ใน ค.ศ. 2008

เมืองหลวงของเขตคือเบเอร์เชวาอ์ ขณะที่เมืองที่ใหญ่ที่สุดคืออัชด็อด เมืองบริวารที่เป็นย่านที่พักอาศัยของ เบเอร์เชวาอ์ อันได้แก่ โอเมอร์, เมตาร์ และเลฮาวิม ถือเป็นเมืองที่มีฐานะมั่งคั่งเมื่อเทียบกับเมืองอื่น ๆ ในอิสราเอล ในขณะที่กลุ่มเมืองพัฒนาอย่าง ดิโมนา, สเดรอต, เนติวอต, โอฟากิม และเยรูฮัม รวมไปถึงเมืองของชาวเบดูอินทั้งเจ็ดแห่งนั้น ถูกจัดอยู่ในระดับที่ต่ำกว่าบนมาตรวัดทางเศรษฐกิจและสังคม

## อ้างอิง
ไปให้สุด แล้วหยุดที่ดวงจันทร์

***ไปให้สุด แล้วหยุดที่ดวงจันทร์*** () เป็นละครโทรทัศน์เกาหลีใต้แนวสุขนาฏกรรมจินตนิยม ปี ค.ศ. 2025 นำแสดงโดย อี ซ็อน-บิน, รา มี-รัน, โช อา-รัม และคิม ย็อง-แด ดัดแปลงจากนวนิยายชื่อเดียวกันซึ่งเขียนโดย จัง รยู-จิน ออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี) ทางเอ็มบีซีทีวี ตั้งแต่วันที่ 19 กันยายน ถึง 31 ตุลาคม ค.ศ. 2025

ละครชุดเรื่องนี้สามารถสตรีมได้ทางวิวในบางภูมิภาค

## เรื่องย่อ
ละครชุดเรื่องนี้บอกเล่าเรื่องราวของหญิงสาวสามคนซึ่งเป็นพนักงานออฟฟิศจากครอบครัวที่ยากจน และใฝ่ฝันที่จะสร้างความมั่งคั่งในชีวิตผ่านการลงทุนในคริปโทเคอร์เรนซี

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์แนวชีวิตการทำงานเกาหลีใต้
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา
รายชื่อตำบลในประเทศไทย/ห

นี่คือรายชื่อตำบลในประเทศไทย เรียงตามลำดับตัวอักษร ห ข้อมูลนี้อาจมีการเปลี่ยนแปลงได้เนื่องจากการเปลี่ยนแปลงเขตแดนหรือการจัดสรรตำบลใหม่ หมายเลขตำบลที่หายไปแสดงว่าหมายเลขนั้นไม่ได้ถูกใช้งาน หรือตำบลนั้นถูกโอนไปอยู่ในเขตอำเภออื่นแล้ว

## ดูเพิ่ม
* การจัดระเบียบของรัฐบาลไทย
* รายชื่ออำเภอของประเทศไทย
* รายชื่อตำบลในประเทศไทย
* จังหวัดของประเทศไทย
* รายชื่อเทศบาลในประเทศไทย

ห
เทอราโตมา

**เทอราโตมา** () เป็นเนื้องอกชนิดหนึ่งที่ประกอบด้วยเนื้อเยื่อหลายประเภท เช่น เส้นผม กล้ามเนื้อ ฟัน หรือกระดูก โดยทั่วไปเทอราโตมามักเกิดบริเวณกระดูกก้นกบ (ซึ่งเรียกว่า sacrococcygeal teratoma) รังไข่ หรืออัณฑะ 

## อาการ
อาการอาจมีเพียงเล็กน้อยหากเนื้องอกมีขนาดเล็ก เทอราโตมาที่อัณฑะอาจปรากฏเป็นก้อนที่ไม่ก่อให้เกิดอาการปวด ภาวะแทรกซ้อนอาจรวมถึงรังไข่บิดขั้ว, อัณฑะบิดขั้ว หรือทารกบวมน้ำ

### สาเหตุและการวินิจฉัย
เทอราโตมาเป็นเนื้องอกชนิดหนึ่งในกลุ่มเนื้องอกเซลล์สืบพันธุ์ ซึ่งเป็นเนื้องอกที่เกิดจากเซลล์ต้นกำเนิดที่พัฒนาไปเป็นตัวอสุจิหรือไข่ เทอราโตมาแบ่งออกเป็นสองชนิด ได้แก่ ชนิดสุกงอม และชนิดไม่สุกงอม เทอราโตมาชนิดสุกงอมรวมถึงเดอร์มอยด์ซีสต์และโดยทั่วไปเป็นเนื้องอกไม่ร้าย ส่วนเทอราโตมาชนิดไม่สุกงอมอาจเป็นมะเร็งได้ เทอราโตมาที่รังไข่ส่วนใหญ่เป็นชนิดสุกงอม ในผู้ใหญ่ เทอราโตมาที่อัณฑะโดยทั่วไปเป็นมะเร็ง การวินิจฉัยที่แน่ชัดทำได้โดยการตัดเนื้อออกตรวจ

### การรักษา
การรักษาเทอราโตมาที่กระดูกก้นกบ อัณฑะ และรังไข่ โดยทั่วไปใช้การผ่าตัดเป็นหลัก เทอราโตมาที่อัณฑะและเทอราโตมาที่รังไข่ชนิดไม่สุกงอม มักรักษาร่วมกับเคมีบำบัดด้วยบ่อยครั้ง

### วิทยาการระบาด
เทอราโตมาเกิดที่บริเวณกระดูกก้นกบประมาณ 1 ใน 30,000 ของทารกแรกเกิด ทำให้เป็นหนึ่งในเนื้องอกที่พบบ่อยในกลุ่มอายุนี้ เพศหญิงได้รับผลกระทบบ่อยกว่าเพศชาย เทอราโตมาที่รังไข่คิดเป็นประมาณหนึ่งในสี่ของเนื้องอกรังไข่ และมักตรวจพบในช่วงวัยกลางคน เทอราโตมาที่อัณฑะคิดเป็นเกือบครึ่งหนึ่งของมะเร็งอัณฑะ ซึ่งสามารถเกิดได้ทั้งในเด็กและผู้ใหญ่ คำว่า "teratoma" มาจากคำภาษากรีกว่า teras ซึ่งหมายถึง "สัตว์ประหลาด" ร่วมกับปัจจัยต่อท้าย "-oma" ที่ใช้เรียกเนื้องอก

เทอราโตมาอาจทำให้เกิดโรคภูมิคุ้มกันทำลายตนเองชนิดหนึ่งที่เรียกว่า สมองอักเสบจากแอนติบอดีต่อตัวรับ NMDA โดยในภาวะนี้เทอราโตมาอาจมีเซลล์บีที่มีความจำเพาะต่อตัวรับ NMDA อยู่

หลังการผ่าตัดนำเทอราโตมาออกแล้ว ยังมีความเสี่ยงที่เนื้องอกจะกลับมาเกิดซ้ำได้ ทั้งที่ตำแหน่งเดิมหรือในอวัยวะใกล้เคียง

## อ้างอิง

หมวดหมู่:ความผิดปกติแต่กำเนิด
หมวดหมู่:สูติศาสตร์
หมวดหมู่:เนื้องอกของทางเดินปัสสาวะและอวัยวะสืบพันธุ์ชาย
หมวดหมู่:พยาธิกายวิภาคศาสตร์
หมวดหมู่:มะเร็งในเด็ก
หมวดหมู่:การเจริญในผิวหนังและชั้นใต้ผิวหนัง
หมวดหมู่:มะเร็งนรีเวช
หมวดหมู่:เซลล์ต้นกำเนิดชักนำ
การสอบ

**การสอบ** () เป็นการประเมินผลทางการศึกษาที่มีจุดมุ่งหมายเพื่อวัดความรู้ ทักษะ ความถนัด สมรรถภาพทางกาย หรือการจัดประเภทในหัวข้ออื่น ๆ อีกมากมายของผู้เข้าสอบ (เช่น ความเชื่อ) การสอบอาจดำเนินการในรูปแบบการสอบปากเปล่า บนกระดาษ บนคอมพิวเตอร์ หรือในสถานที่ที่กำหนดไว้ล่วงหน้า ซึ่งผู้เข้าสอบต้องแสดงหรือปฏิบัติชุดของทักษะบางอย่าง

การสอบมีความแตกต่างกันทั้งในด้านรูปแบบ ความเข้มงวด และข้อกำหนด โดยไม่มีฉันทามติทั่วไปหรือมาตรฐานตายตัวสำหรับรูปแบบและระดับความยากของการสอบ บ่อยครั้งที่รูปแบบและความยากของการสอบขึ้นอยู่กับปรัชญาทางการศึกษาของผู้สอน เนื้อหาวิชา ขนาดชั้นเรียน นโยบายของสถาบันการศึกษา ตลอดจนข้อกำหนดของหน่วยงานรับรองมาตรฐานหรือหน่วยงานกำกับดูแล

การสอบอาจดำเนินการอย่างเป็นทางการหรือไม่เป็นทางการก็ได้ ตัวอย่างของการสอบแบบไม่เป็นทางการ เช่น การทดสอบการอ่านที่ผู้ปกครองทำกับเด็ก ขณะที่การสอบแบบเป็นทางการอาจเป็นการสอบปลายภาคที่ครูจัดขึ้นในห้องเรียน หรือการทดสอบระดับเชาวน์ปัญญาที่นักจิตวิทยาดำเนินการในคลินิก การสอบแบบเป็นทางการมักให้ผลลัพธ์เป็นระดับผลการเรียนหรือคะแนนสอบ คะแนนสอบอาจถูกตีความโดยอ้างอิงกับบรรทัดฐานหรือเกณฑ์ หรือในบางกรณีอาจใช้ทั้งสองอย่างร่วมกัน โดยบรรทัดฐานอาจถูกกำหนดขึ้นอย่างอิสระ หรือได้มาจากการวิเคราะห์ทางสถิติของผู้เข้าร่วมจำนวนมาก

การสอบอาจได้รับการพัฒนาและดำเนินการโดยผู้สอน แพทย์ผู้เชี่ยวชาญ หน่วยงานกำกับดูแล หรือผู้ให้บริการการสอบ ในบางกรณี ผู้พัฒนาการสอบอาจไม่ได้มีหน้าที่รับผิดชอบโดยตรงในการดำเนินการสอบ ตัวอย่างเช่น ในสหรัฐอเมริกา องค์กรหน่วยบริการทดสอบทางการศึกษา ซึ่งเป็นองค์กรไม่แสวงหากำไรด้านการสอบและการประเมินผลทางการศึกษา เป็นผู้พัฒนาการสอบแบบมาตรฐาน เช่น เอสเอที แต่อาจไม่ได้มีส่วนเกี่ยวข้องโดยตรงกับการจัดสอบหรือการคุมสอบ

## อ้างอิง

หมวดหมู่:การสอบ
รายการแข่งม้าบนทางราบในประเทศญี่ปุ่น

เนื้อหาต่อไปนี้ เป็นรายชื่อการแข่งม้าบนทางราบที่จัดขึ้นประจำปีในประเทศญี่ปุ่น โดยการแข่งขันระดับเกรดทุกรายการ ยกเว้น ถ้วยรางวัลใหญ่โตเกียว ล้วนดำเนินการโดย สมาคมการแข่งม้าแห่งประเทศญี่ปุ่น หรือ เจอาร์เอ สำหรับการแข่งขันระดับท้องถิ่น จะดำเนินการโดยองค์การบริหารส่วนท้องถิ่นต่าง ๆ ภายใต้การกำกับดูแลของ สมาคมการแข่งม้าแห่งชาติ หรือ เอ็นเออาร์

โดยรายการเหล่านี้ ถูกจัดเป็นรายการแข่งขันระดับสูงสุดของประเทศญี่ปุ่น เรียกว่า **รางวัลใหญ่** () 

## รายชื่อการแข่งขันของ เจอาร์เอ
### การแข่งขันระดับเกรดหนึ่ง (GI)

### การแข่งขันระดับเกรดสอง (GII)

### การแข่งขันระดับเกรดสาม (GIII)

### การแข่งขันที่ถูกจดทะเบียนระดับนานาชาติ (Listed)
รายการแข่งขันต่อไปนี้ อ้างอิงมาจากประกาศของ สมาคมการแข่งม้าแห่งประเทศญี่ปุ่น ใน ค.ศ. 2026   โดยมีอีกชื่อเรียกว่า **รายการกึ่งใหญ่** ()

## รายชื่อการแข่งขันของ เอ็นเออาร์
### การแข่งขันระดับเกรดหนึ่ง (GI)

### การแข่งขันระดับท้องถิ่นเกรดหนึ่ง (JpnI)

### การแข่งขันระดับท้องถิ่นเกรดสอง (JpnII)

### การแข่งขันระดับท้องถิ่นเกรดสาม (JpnIII)

## อ้างอิง

หมวดหมู่:การแข่งม้าในประเทศญี่ปุ่น
เจ้าสาวจำยอม

***เจ้าสาวจำยอม*** เป็นละครโทรทัศน์ไทยแนวจินตนิยม ชีวิต ปี พ.ศ. 2561 ผลิตโดยบริษัทพอดีคำ เอ็นเตอร์เทนเมนท์ จำกัด กำกับโดยธนาพล ผังดี นำแสดงโดยมิกค์ ทองระย้า และฝนทิพย์ วัชรตระกูล ออกอากาศทางช่อง 7 HD เมื่อวันที่ 17 สิงหาคม พ.ศ. 2561

## เนื้อเรื่อง
เมย์ (ฝนทิพย์ วัชรตระกูล) เป็นสาวสังคมชื่อดัง ที่กำลังเตรียมเข้าพิธีแต่งงานกับ รุต (พงศกร โตสุวรรณ) แต่รุตกลับหายตัวไปในคืนก่อนวันแต่งงาน เขต (มิกค์ ทองระย้า) เป็นนักธุรกิจอสังหาริมทรัพย์วัย 30 ปี เขากำลังรอ ปิ่น (พิมพ์ปวีณ์ โคกระบินทร์) เจ้าสาวของเขาอยู่ที่โรงแรมหรูแห่งหนึ่ง แต่ก่อนพิธีสมรสจะเริ่มขึ้น เขากลับเห็นปิ่นหนีตามชายอื่นไปต่อหน้าต่อตา 

เขตที่กำลังเสียใจจึงไปร่วมงานปาร์ตี้ริมชายหาดเพียงลำพัง ที่นั่นเขาได้พบกับเมย์ ซึ่งถูกทิ้งเช่นเดียวกัน และเธอยังสวมชุดเจ้าสาวพร้อมดื่มเหล้าเพื่อระบายความทุกข์เพียงลำพัง

ทั้งสองจึงเกิดความเห็นอกเห็นใจกัน และดื่มเหล้าเพื่อคลายความทุกข์รวมทั้งเต้นรำกันภายในงานปาร์ตี้ เมื่อบรรยากาศภายในงานยิ่งคึกคักมากขึ้น ผู้คนในงานต่างเข้าใจผิดคิดว่าทั้งสองเป็นคู่รักกัน ทำให้เขตพูดหยอกล้อด้วยการขอเมย์แต่งงาน หลังจากนั้น ทั้งสองได้กลับไปยังโรงแรมและใช้เวลาร่วมกันตลอดคืน

เช้าวันถัดมา เมย์รู้สึกเสียใจกับสิ่งที่เกิดขึ้น และพยายามจะลืมเขต แต่หลังจากได้ใช้เวลาร่วมกันตลอดคืน เขตกลับตกหลุมรักเมย์อย่างลึกซึ้ง และเริ่มต้นการตามจีบเธอ

## นักแสดง
### นักแสดงหลัก
* มิกค์ ทองระย้า รับบท เขตแดน
* ฝนทิพย์ วัชรตระกูล รับบท เมษาริน

### นักแสดงสมทบ
* พงศกร โตสุวรรณ รับบท ศรุต
* พิมพ์ปวีณ์ โคกระบินทร์ รับบท ปิ่นมณี
* รัชชานนท์ สุประกอบ รับบท นครินทร์
: พี่ชายต่างแม่ของเมย์ เพื่อแก้แค้นที่พ่อเคยทอดทิ้งตัวเองและแม่โดยไม่รับผิดชอบ เขาจึงเริ่มสร้างโอกาสเพื่อเข้าใกล้เมย์
* ขวัญกวินท์ เกิดลาภผล รับบท ลูกแก้ว
* ณัฐนันท์ คุณวัฒน์ รับบท เมธัส
: พ่อของเมย์และนครินทร์ ซึ่งในอดีตได้ปกปิดความจริงว่าตัวเองมีภรรยาอยู่แล้วก่อนจะแต่งงานกับแม่ของเมย์ ทำให้ฝ่ายหญิงเมื่อทราบความจริงในภายหลังจึงเกิดภาวะซึมเศร้าและเสียชีวิตในที่สุด
* ณัฐชยกานต์ ปากหวาน รับบท รุ้งรดา
: ผู้ช่วยและเพื่อนสนิทของเมย์ โดยในตอนท้ายได้คบหากับอาชา
* ราชวัติ ขลิบเงิน รับบท อาชา
: ผู้ช่วยของเขต และในตอนท้ายได้คบหาดูใจกับรุ้ง
* กณิณ ปัทมนันถ์ รับบท เอกพงศ์
: เพื่อนของเขต
* สรารัตน์ หรุ่มเรืองวงศ์ รับบท ศศิกานต์
: แม่ของรุต ผู้คัดค้านความสัมพันธ์ของรุตกับปิ่น

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:รายการโทรทัศน์ที่มีฉากในประเทศไทย
หมวดหมู่:ละครโทรทัศน์เกี่ยวกับการสมรส
หมวดหมู่:ละครโทรทัศน์ที่สร้างจากนวนิยายไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์โดยพอดีคำ
หมวดหมู่:ละครโทรทัศน์ที่กำกับโดย ธนาพล ผังดี
การสังหารหมู่ที่ช็องเดอมาร์ส

**การสังหารหมู่ที่ช็องเดอมาร์ส** เกิดขึ้นเมื่อวันที่ 17 กรกฎาคม ค.ศ. 1791 ณ ช็องเดอมาร์ส ในปารีส ต่อฝูงชนผู้ประท้วงฝ่ายสาธารณรัฐ ท่ามกลางการปฏิวัติฝรั่งเศส สองวันก่อนหน้านั้น สภาร่างรัฐธรรมนูญแห่งชาติได้ออกกฤษฎีกาว่าพระเจ้าหลุยส์ที่ 16 จะยังคงครองราชบัลลังก์ภายใต้ระบอบราชาธิปไตยภายใต้รัฐธรรมนูญ การตัดสินใจนี้เกิดขึ้นหลังจากที่พระเจ้าหลุยส์และครอบครัวของพระองค์ได้พยายามหลบหนีออกจากฝรั่งเศสแต่ไม่สำเร็จ ในเหตุการณ์ *[[การเสด็จหนีไปวาแรน]]* เมื่อเดือนก่อน ต่อมาในวันเดียวกันนั้น ผู้นำฝ่ายสาธารณรัฐได้ระดมการต่อต้านการตัดสินใจดังกล่าว

ฌัก ปีแยร์ บรีโซ เป็นบรรณาธิการและผู้เขียนหลักของ Le Patriote français และเป็นประธานคณะกรรมการสืบสวนแห่งปารีส เขาได้ร่างคำร้องเรียกร้องให้ปลดพระเจ้าหลุยส์ที่ 16 ออกจากราชบัลลังก์ ฝูงชนราว 50,000 คนได้รวมตัวกันที่ช็องเดอมาร์สเมื่อวันที่ 17 กรกฎาคม เพื่อลงนามในคำร้องดังกล่าว และมีผู้ลงนามประมาณ 6,000 คน อย่างไรก็ตาม ก่อนหน้านั้นในวันเดียวกัน ได้มีการพบชายต้องสงสัยสองคนซ่อนตัวอยู่ที่ช็องเดอมาร์ส "เป็นไปได้ว่าอาจมีเจตนาที่แอบดูใต้กระโปรงของผู้หญิงให้เห็นชัดเจนขึ้น" และพวกเขาถูกผู้ที่พบตัวจับแขวนคอ ต่อมา ฌ็อง ซีลแว็ง บายี นายกเทศมนตรีปารีส ได้ใช้อุบัติการณ์นี้เป็นเหตุในการประกาศกฎอัยการศึก มาร์กี ลาฟาแย็ตและกองกำลังป้องกันชาติภายใต้บัญชาของเขาสามารเข้าไปสลายการชุมนุมไว้ได้

ฌอร์ฌ ด็องตงและกามีย์ เดมูแล็งเป็นผู้นำฝูงชน และพวกเขามารวมตัวกันอีกครั้งในบ่ายวันนั้นด้วยจำนวนที่มากขึ้นกว่าเดิม ฝูงชนที่ใหญ่กว่านั้นมีความมุ่งมั่นมากกว่าครั้งแรก ลาฟาแย็ตได้พยายามที่จะเข้าไปสลายการชุมนุมอีกครั้ง เพื่อเป็นการตอบโต้ พวกเขาจึงขว้างปาก้อนหินใส่กองกำลังป้องกันชาติ ภายหลังจากการยิงปืนขึ้นฟ้าเพื่อข่มขู่ให้แยกย้ายนั้นไม่สำเร็จ กองกำลังป้องกันชาติจึงเปิดฉากยิงใส่ฝูงชนโดยตรง จำนวนผู้เสียชีวิตและผู้บาดเจ็บที่แน่ชัดไม่เป็นที่ทราบ โดยมีการประเมินว่ามีผู้เสียชีวิตตั้งแต่ราวสิบกว่าคนถึง 50 คน

## อ้างอิง

หมวดหมู่:การปฏิวัติฝรั่งเศส
หมวดหมู่:การสังหารหมู่ที่ก่อการโดยฝรั่งเศส
หมวดหมู่:ปารีสในคริสต์ทศวรรษ 1790
อเล็กซ์ ซิงก์

**แอดีเลต "อเล็กซ์" ซิงก์** (; เกิด 5 มิถุนายน ค.ศ. 1948) เป็นอดีตนักการเมืองและนักการเงินชาวอเมริกัน เธอเป็นสมาชิกพรรคเดโมแครตที่ดำรงตำแหน่งหัวหน้าเจ้าหน้าที่การเงินคนที่สองของรัฐฟลอริดา และเหรัญญิกในคณะกรรมการบริหารแห่งรัฐฟลอริดา เธอเป็นผู้ได้รับการเสนอชื่อจากพรรคเดโมแครตให้ดำรงตำแหน่งผู้ว่าการรัฐฟลอริดา และเผชิญหน้ากับริก สกอตต์ ผู้ได้รับการเสนอชื่อจากพรรครีพับลิกันในการเลือกตั้งผู้ว่าการรัฐฟลอริดา ค.ศ. 2010 โดยแพ้ให้กับสกอตต์ด้วยคะแนนเสียงห่างกันเพียง 1% ซิงก์ยังลงสมัครรับเลือกตั้งในฐานะผู้ได้รับการเสนอชื่อจากพรรคเดโมแครตในการเลือกตั้งพิเศษสำหรับเขตเลือกตั้งที่ 13 ของรัฐฟลอริดา ค.ศ. 2014 โดยแพ้ให้กับเดวิด จอลลีจากพรรครีพับลิกันเมื่อวันที่ 11 มีนาคม 2014

## ชีวิตส่วนตัว
ซิงก์เกิดและเติบโตในเมืองเมาน์เทอรี รัฐนอร์ทแคโรไลนา โดยเป็นลูกสาวของแอดิเลด เอ. (สกุลเดิม บังเกอร์) กับเคสเตอร์ เอ. ซิงก์ ปู่ทวดฝ่ายแม่ของเธอคือจัน บังเกอร์ หนึ่งในแฝดสยามที่มีชื่อเสียง อิน-จัน เธอสำเร็จการศึกษาจากมหาวิทยาลัยเวกฟอเรสต์ หลังสำเร็จการศึกษาระดับปริญญาตรีสาขาคณิตศาสตร์ เธอได้สอนที่โรงเรียนหญิงล้วนในเซียร์ราลีโอน และที่โรงเรียนอเมริกันในไลบีเรียเป็นเวลาสามปี ใน ค.ศ. 1992 เธอได้รับเลือกให้เป็นคณะกรรมการบริหารมหาวิทยาลัยเวกฟอเรสต์ หลังจากนั้นจึงได้รับรางวัลศิษย์เก่าดีเด่นของมหาวิทยาลัยใน ค.ศ. 1993 ใน ค.ศ. 2000 เธอได้รับการแต่งตั้งให้เข้าสู่หอเกียรติยศธุรกิจแทมปาเบย์

ซิงก์เป็นภรรยาม่ายของบิล แมคไบรด์ ทนายความและนักการเมืองชาวฟลอริดา ซึ่งเป็นผู้สมัครชิงตำแหน่งผู้ว่าการรัฐฟลอริดาจากพรรคเดโมแครตในปี 2002 แต่ไม่ประสบความสำเร็จ ทำให้พวกเขาเป็นคู่สามีภรรยาชาวอเมริกันคู่เดียวที่ลงสมัครชิงตำแหน่งผู้ว่าการรัฐแต่ไม่ประสบความสำเร็จทั้งคู่ พวกเขามีลูกชายหนึ่งคนชื่อเบิร์ต และลูกสาวหนึ่งคนชื่อเล็กซี

## อาชีพทางการเมือง

## อ้างอิง

หมวดหมู่:นักการเมืองชาวอเมริกันเชื้อสายจีน
หมวดหมู่:ชาวอเมริกันเชื้อสายไทย
หมวดหมู่:หญิงอเมริกันเชื้อสายจีนในการเมือง
หมวดหมู่:ศิษย์จากมหาวิทยาลัยเวกฟอเรสต์
นักเล่นเล่ห์แปรธาตุ

เป็นซีรีส์มังงะญี่ปุ่นที่เขียนโดยจิโร ซุงิอุระ และวาดภาพโดยอูเมะมารุ ซีรีส์นี้เป็นการนำเว็บคอมิกที่ซุงิอุระเขียนและวาดภาพประกอบเองลงในบัญชีพิซิฟของเขามาทำใหม่ เริ่มตีพิมพ์เป็นตอนๆ บน*คาโดโคมิ*ของคาโดกาวะคอร์ปอเรชั่นและเว็บไซต์''นิโค นิโค เซกา''ในเดือนมิถุนายน พ.ศ. 2566 ได้รับการแปลและตีพิมพ์เป็นภาษาไทยโดยสำนักพิมพ์ฟีนิกซ์

## สื่อสิ่งพิมพ์
*นักเล่นเล่ห์แปรธาตุ*เป็นผลงานที่เขียนโดยจิโร ซุงิอุระ และวาดภาพโดยอูเมะมารุ ซึ่งเป็นการนำเอาผลงานเรื่องนี้มาทำใหม่จากเว็บคอมิกต้นฉบับที่ซุงิอุระเขียนและวาดภาพเองบนบัญชีพิซิฟของเขา เริ่มตีพิมพ์เป็นตอนๆ บน*คาโดโคมิ*ของคาโดกาวะคอร์ปอเรชั่นและเว็บไซต์''นิโค นิโค เซกา''เมื่อวันที่ 3 มิถุนายน พ.ศ. 2566 เนื้อหาในแต่ละตอนได้ถูกรวบรวมตีพิมพ์เป็นหนังสือรวม (*[[ทังโกบง]]*) จำนวน 5 เล่ม ณ เดือนกุมภาพันธ์ พ.ศ. 2569 สำนักพิมพ์ฟีนิกซ์ได้ประกาศเป็นผู้ลิขสิทธิ์ในฉบับภาษาไทยเมื่อวันที่ 24 กรกฎาคม พ.ศ. 2567

## ผลตอบรับ
เว็บคอมิกต้นฉบับได้รับการเสนอชื่อเข้าชิงรางวัลมังงะถัดไปครั้งที่ 8 ประจำปี พ.ศ. 2565 ในประเภทเว็บมังงะ และติดอันดับที่ 12 ต่อมาซีรีส์นี้ได้รับการเสนอชื่อเข้าชิงรางวัลในครั้งที่ 10 ในปี พ.ศ. 2567 ในประเภทเดียวกัน ซีรีส์นี้ได้รับการจัดอันดับที่ 15 ในรางวัลมังงะซันโยโดะ โชเต็ง ครั้งที่ 6 ประจำปี พ.ศ. 2568

## ดูเพิ่ม
**[[ภรรยาหน้าตายหัวใจอุ่นรัก]]* ซีรีส์มังงะอีกชุดโดยจิโร ซุงิอุระ

## อ้างอิง

## แหล่งข้อมูลอื่น
* ที่พิซิฟ 
* 
* 
* 
*

หมวดหมู่:มังงะที่ตีพิมพ์ในปี พ.ศ. 2566
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:เอลฟ์ในวัฒนธรรมประชานิยม
หมวดหมู่:การ์ตูนญี่ปุ่นแนวจินตนิมิต
หมวดหมู่:เว็บคอมิคแนวจินตนิมิต
หมวดหมู่:บันเทิงคดีเกี่ยวกับเล่นแร่แปรธาตุ
หมวดหมู่:บันเทิงคดีเกี่ยวกับการค้าทาส
หมวดหมู่:การ์ตูนญี่ปุ่นแนวต่างโลก
หมวดหมู่:มังงะของสำนักพิมพ์เมเดีย แฟคทอรี
หมวดหมู่:การ์ตูนญี่ปุ่นแนวเซเน็ง
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)
สโมสรฟุตบอลเมลเบิร์นซิตี

**สโมสรฟุตบอลเมลเบิร์นซิตี** เป็นสโมสรฟุตบอลอาชีพออสเตรเลีย ตั้งแต่บริเวณโซนตะวันออกเฉียงใต้ของเมลเบิร์น รัฐวิกทอเรีย พวกเขาแข่งขันในเอลีกเมนซึ่งเป็นลีกฟุตบอลระดับสูงสุดของประเทศ โดยมีใบอนุญาตเข้าแข่งขันของลีกอาชีพออสเตรเลีย (APL)

สโมสรก่อตั้งใน ค.ศ. 2009 ในชื่อ **เมลเบิร์นฮาร์ต** และลงแข่งขันเอลีกครั้งแรกในฤดูกาล 2010–11 จนกระทั่งหลังจบฤดูกาล 2013–14 สโมสรจึงได้เปลี่ยนชื่อเป็นเมลเบิร์นซิตี จากการซื้อหุ้นส่วนของซิตีฟุตบอลกรุป (ซีเอฟจี) ในเดือนมกราคม ค.ศ. 2014 ต่อมาในเดือนสิงหาคม ค.ศ. 2015 ซีเอฟจีประกาศว่าพวกเขาได้สิทธิ์เป็นเจ้าของสโมสรแต่เพียงผู้เดียว

นับตั้งแต่ก่อตั้ง เมลเบิร์นซิตีชนะเลิศเอลีกเมนในรอบพรีเมียร์ชิป 3 สมัย, แชมเปียนชิป 2 สมัย และยังชนะเลิศออสเตรเลียคัพอีกหนึ่งสมัยใน ค.ศ. 2016 สนามเหย้าของสโมสรคือ เมลเบิร์นเรกแทงกูลาร์สเตเดียม ซึ่งรู้จักในอีกชื่อว่า เอเอเอ็มไอพาร์ก ด้วยเหตุผลด้านการสนับสนุน สนามกีฬาแห่งนี้ตั้งอยู่ใจกลางนคร มีความจุ 30,050 ที่นั่ง

ทีมเยาวชนของสโมสร ได้ลงแข่งขันทั้งในเอลีกยูธ (แข่งขันครั้งล่าสุดใน ค.ศ. 2019) และวิกทอเรียนพรีเมียร์ลีก 1 (VPL1) ซึ่งเป็นลีกฟุตบอลระดับที่สองของรัฐวิกทอเรีย นอกจากนี้ สโมสรฟุตบอลหญิงเมลเบิร์นซิตียังแข่งขันในเอลีกวีเมน.

## อ้างอิง

## แหล่งข้อมูลอื่น

* 
* Melbourne City results — Latest scores for Melbourne City FC


เมลเบิร์นซิตี
หมวดหมู่:เมลเบิร์น
หมวดหมู่:สโมสรในเอลีกเมน
หมวดหมู่:ซิตีฟุตบอลกรุป
เมลเบิร์นซิตี
หมวดหมู่:ก่อตั้งในประเทศออสเตรเลียในปี พ.ศ. 2552
จลนพลศาสตร์ (แก้ความกำกวม)

**จลนพลศาสตร์** ( จาก, *การเคลื่อนไหว* หรือ *เคลื่อนไหว*) อาจหมายถึง

## วิทยาศาสตร์และแพทยศาสตร์
* จลนพลศาสตร์ การศึกษาว่าด้วยการเคลื่อนที่และผลที่ตามมา
* จลนพลศาสตร์เคมี การศึกษาเกี่ยวกับอัตราการทำปฏิกิริยาเคมีของสารต่าง ๆ
** จลนศาสตร์ของเอนไซม์
* เภสัชจลนศาสตร์ การศึกษากระบวนการของร่างกายในการจัดการยาเมื่อเปรียบเทียบกับเวลา หรือการเปลี่ยนแปลงความเข้มข้นของยาในร่างกาย ณ เวลาต่าง ๆ
* จลนพลศาสตร์ของมนุษย์ การศึกษาเกี่ยวกับการเคลื่อนไหวของมนุษย์

## ดูเพิ่ม
* พลวัต
* จลนศาสตร์ แขนงวิชาของกลศาสตร์แบบดั้งเดิม ที่ศึกษาลักษณะทางเรขาคณิตของการเคลื่อนที่ของวัตถุ โดยไม่คำนึงถึงแรงที่เป็นสาเหตุของการเคลื่อนที่นั้น
อาร์แซน

**อาร์แซน** () เป็นชื่อตัวผู้ชายภาษาฝรั่งเศส นอกจากนี้ยังถูกนำมาใช้เป็นนามสกุลด้วย

## ชื่อต้น
* อาร์แซน แวงแกร์

## ตัวละครในบันเทิงคดี
* อาร์แซน ลูแปง เป็นสุภาพบุรุษจอมโจร จากนวนิยายที่สร้างโดย มอริส เลอบล็อง
* อาร์แซน ลูแปงที่ 3 ตัวละครจากเรื่อง ลูแปงที่ 3 ซึ่งเป็นมังงะที่สร้างโดย มังกีพันช์

## นามสกุล
* ดีน อาร์แซน
* ฟาเอ็ด อาร์แซน
* แอร์เว่ อาร์แซน

## ดูเพิ่ม
* 

หมวดหมู่:ชื่อตัว
หมวดหมู่:นามสกุล
หมวดหมู่:ชื่อภาษาตะวันตก
หมวดหมู่:นามสกุลฝรั่งเศส
ถนนนักวิทยาศาสตร์มีแร

**ถนนนักวิทยาศาสตร์มีแร** () เป็นถนนในเปียงยาง ประเทศเกาหลีเหนือ เป็นที่ตั้งของสถาบันทางวิทยาศาสตร์ของมหาวิทยาลัยเทคโนโลยีคิม แช็กและพนักงานของสถาบันเหล่านี้ ถนนขนาดหกช่องจราจรนี้ตั้งอยู่ระหว่างสถานีรถไฟเปียงยางและแม่น้ำแทดง เรียงรายไปด้วยอาคารอพาร์ตเมนต์สูง พื้นที่ดังกล่าวได้รับการเปิดตัวอย่างเป็นทางการเมื่อ 3 พฤศจิกายน ค.ศ. 2015&#x5B;*[[วิกิพีเดีย:แหล่งข้อมูลที่น่าเชื่อถือ|<span title="The material near this tag may rely on an unreliable source. See reliable sources list on WP:KO/RS (August 2025)">แหล่งข้อมูลไม่น่าเชื่อถือ?</span>]]*&#x5D;

อาคารที่สูงที่สุดคือมีแรอึนฮาทาวเวอร์ (Mirae Unha Tower) สีฟ้า ความสูง 53 ชั้น

มีรายงานว่าถนนนักวิทยาศาสตร์มีแรเป็นสถานที่แห่งแรกที่มีการติดตั้งเครือข่ายวายฟายสาธารณะมีแร

## แกลเลอรี

File:0707 - Nordkorea 2015 - Pjöngjang (22982635271).jpg
File:0710 - Nordkorea 2015 - Pjöngjang (22348695224).jpg
File:0711 - Nordkorea 2015 - Pjöngjang (22958026472).jpg
File:1703 - Nordkorea 2015 - Pjöngjang - Blick vom Juche Turm (22792394590).jpg
File:1811 - Nordkorea 2015 - Pjöngjang - Blick vom Hotel Yanggakdo (22965539902).jpg
File:Cinema in Mirae Scientist's Street.jpg


## อ้างอิง

หมวดหมู่:การขนส่งในเปียงยาง
หมวดหมู่:ถนนในประเทศเกาหลีเหนือ
หมวดหมู่:ก่อตั้งในประเทศเกาหลีเหนือในปี พ.ศ. 2558
จลนพลศาสตร์

ในฟิสิกส์และวิศวกรรม **จลนพลศาสตร์** () เป็นสาขาหนึ่งของกลศาสตร์ดั้งเดิมที่ว่าด้วยความสัมพันธ์ระหว่างการเคลื่อนที่และเหตุของการเกิด โดยเฉพาะแรงและทอร์ก นับแต่กลางคริสต์ศตวรรษที่ 20 คำว่า *[[พลศาสตร์]]* (หรือ*[[กลศาสตร์วิเคราะห์]]*) ได้เข้ามาแทนที่*จลนพลศาสตร์*ในตำราฟิสิกส์เป็นส่วนใหญ่ ซึ่งในทางวิศวกรรมคำนี้ยังถูกใช้อยู่

ในฟิสิกส์พลาสมา จลนพลศาสตร์จะว่าด้วยการศึกษาภาวะต่อเนื่องในปริภูมิความเร็ว  ซึ่งโดยทั่วไปอยู่ในเนื้อหาว่าด้วยการกระจายตัวของความเร็วอนุภาคในระบบที่ไม่เป็นไปตามแมกซ์เวลล์-โบลต์ซมันน์หรือกระบวนการที่รบกวนการกระจายความร้อน โดย "พลาสมาเชิงจลน์" เหล่านี้ไม่สามารถอธิบายอย่างเหมาะสมด้วยสมการของไหลได้

*จลนพลศาสตร์* ยังใช้เพื่ออ้างถึงจลนพลศาสตร์เคมี โดยเฉพาะอย่างยิ่งในฟิสิกส์เชิงเคมีและเคมีเชิงฟิสิกส์ ในการใช้ลักษณะนี้ มักมีคำขยายกำกับหรือสื่อความหมายโดยนัย ตัวอย่างเช่น "จลนพลศาสตร์กายภาพ" "จลนพลศาสตร์การเติบโตของผลึก" ฯลฯ

## เชิงอรรถและอ้างอิง
สมเด็จพระสันตะปาปาอนาคลีตุส

**สมเด็จพระสันตะปาปาอนาคลีตุส** เป็นที่รู้จักอีกพระนามหนึ่งว่า **คลีตุส** เป็นพระสันตะปาปาพระองค์ที่ 3 ต่อจากซีโมนเปโตร และสมเด็จพระสันตะปาปาลีนัส ดำรงตำแหน่งระหว่างประมาณปี ค.ศ. 80 จนสิ้นพระชนม์ราวปี ค.ศ. 92 สมเด็จพระสันตะปาปาคลีตุสเป็นชาวโรมัน ซึ่งในระหว่างที่ดำรงตำแหน่งสมเด็จพระสันตะปาปา พระองค์ได้บวชให้กับนักบวชจำนวนหนึ่ง และตามธรรมประเพณีถือกันว่าพระองค์ตั้งวัดประจำตำบลในกรุงโรมประมาณยี่สิบห้าแห่ง แม้ว่าวันเวลาที่แน่นอนแห่งสมณสมัยของพระองค์จะไม่เป็นที่แน่ชัด แต่มีการกล่าวว่าพระองค์ “สิ้นพระชนม์เป็นมรณสักขี อาจราวปี ค.ศ. 91” สมเด็จพระสันตะปาปาคลีตุสถูกกล่าวถึงในบทมิสซาแบบโรมัน และวันฉลองของพระองค์ตรงกับวันที่ 26 เมษายน

## อ้างอิง

หมวดหมู่:บุคคลที่เสียชีวิตในคริสต์ศตวรรษที่ 1
หมวดหมู่:นักบุญในคริสต์ศตวรรษที่ 1
หมวดหมู่:ฝังพระศพที่มหาวิหารเซนต์ปีเตอร์
หมวดหมู่:พระสันตะปาปาชาวอิตาลี
หมวดหมู่:พระสันตะปาปาชาวกรีก
หมวดหมู่:พระสันตะปาปานักบุญ
หมวดหมู่:พระสันตะปาปา
หมวดหมู่:พระสันตะปาปาในศตวรรษที่ 1
ฟริกก์

**ฟริกก์** (Frigg) เป็นมหาเทพีในเทวตำนานนอร์สและเทวตำนานเยอรมัน นางเป็นดั่งราชินีแห่งวงศ์อาศิรเทพ (Æsir) เป็นมเหสีของจอมเทพโอดินน์ (Óðinn) และเป็นมาดรของเทพบัลเดอร์ (Baldr) นางได้รับการยกย่องในฐานะเทพีแห่งการครองเรือน มารดรภาพ แม้ว่านางมีภาพลักษณ์ที่สูงศักดิ์ แต่บทบาทของนางในหนังสือทั้งสองยุคกลับเผยให้เห็นมิติของสตรีที่ซับซ้อนและเจ็บปวด
 
ฟริกก์เป็นเทพีเพียงองค์เดียวที่ได้รับสิทธิ์ให้ประทับบนบัลลังก์ฮลิดสเกียล์ฟ (Hliðskjálf) เพื่อทอดพระเนตรความเป็นไปทั่วทั้งเก้าภพ ซึ่งเป็นสัญลักษณ์ที่สะท้อนถึงความทัดเทียมทางสติปัญญากับพระสวามี ในขณะที่โอดินน์ออกพเนจรเพื่อแสวงหาความรู้ ฟริกก์กลับมีสัพพัญญุตญาณที่ล่วงรู้ชะตาของสรรพสิ่ง ความฉลาดหลักแหลมของนางโดดเด่นที่สุดในการจัดฉากและควบคุมสถานการณ์อยู่เบื้องหลัง เช่น การใช้เล่ห์เหลี่ยมส่งฟูลลา (Fulla) หญิงรับใช้ไปปล่อยข่าวลือปั่นหัวกษัตริย์ลูกบุญธรรมของโอดินน์ จนสามารถเอาชนะการเดิมพันกับโอดินน์ได้ในบทกวี *Grímnismál (ภาษิตกรีมนีร์)*

## ร้อยกรองเอ็ดดา
ในหนังสือร้อยกรองเอ็ดดา (Poetic Edda) ซึ่งเป็นบทกวียุคเก่า ฟริกก์ปรากฏตัวในฐานะสตรีผู้มีพลังอำนาจลึกลับ นางคือผู้หยั่งรู้ชะตากรรมของสรรพสิ่ง แต่กลับเลือกที่จะเก็บงำความลับนั้นไว้โดยไม่เอ่ยปากทำนายอนาคตแก่ผู้ใด ดังที่ได้รับการยืนยันจากวาจาของเทพีเฟร็วยาในบทกวี *[[โลกาเซ็นนา|Lokasenna (โลกีวิวาทะ)]]* แต่ในบทกวีเดียวกันนี้ โลกีได้แฉด้านมืดของฟริกก์ว่าเคยลักลอบมีสัมพันธ์สวาทกับวีลี (Vili) และเว (Vé) สองอนุชาของโอดินน์ ซึ่งสะท้อนว่าแม้นางจะเป็นเทพีแห่งการครองเรือน แต่ก็มีความไม่สมบูรณ์แบบทางศีลธรรมเฉกเช่นมนุษย์ นอกจากนี้ บทกวี *Völuspá (โหริณีพยากรณ์)* ยังกล่าวถึงชะตาของนางที่ต้องร่ำไห้ต่อความสูญเสียในห้องโถงเฟ็นซาเลียร์ (Fensalir) อันเป็นที่ประทับ

## ร้อยแก้วเอ็ดดา
รายละเอียดเกี่ยวกับความรักของมารดาและโศกนาฏกรรมนั้นถูกขยายความอย่างชัดเจนขึ้นในหนังสือร้อยแก้วเอ็ดดา (Prose Edda) แต่งโดยสนอร์รี สเตืร์ตลือซอน เน้นย้ำถึงความพยายามอันสิ้นหวังของฟริกก์ในการฝืนชะตากรรม เมื่อนางล่วงรู้ลางร้าย นางได้เดินทางไปขอสัตย์สาบานจากทุกสรรพสิ่งบนโลก ทั้งไฟ น้ำ โลหะ หิน ต้นไม้ และสรรพสัตว์ ให้ละเว้นการทำร้ายบัลเดอร์บุตรชายสุดที่รัก แต่ความผิดพลาดเพียงประการเดียวคือการที่นางมองข้ามต้นมิสเซิลโท ไม้พุ่มต้นเล็ก ซึ่งนำไปสู่ความตายของบัลเดอร์ด้วยน้ำมือของโลกีในที่สุด

## อ้างอิง

Frigg
ประเทศเช็กเกียในการประกวดเพลงยูโรวิชันปี 2026

ประเทศเช็กเกียจะเข้าร่วมการประกวดเพลงยูโรวิชันปี 2026 ซึ่งได้จัดขึ้นในเวียนนา ประเทศออสเตรีย ด้วยเพลง "ครอสโรดส์" โดยศิลปินดานีเอล ซิซกา ซึ่งได้รับการคัดเลือกภายในแช็สกาแตแลวิแซ (แชแต) สถานีโทรทัศน์แห่งชาติที่เข้าร่วม

## ภูมิหลัง

ก่อนการแข่งขันในปี 2025 เช็กเกียได้เข้าร่วมการประกวดเพลงยูโรวิชันแล้ว 12 ครั้งนับตั้งแต่การเข้าร่วมครั้งแรกในปี  ตลอดการเข้าร่วม เช็กเกียได้อันดับสูงสุดในการประกวดปี  ด้วยเพลง "ลายทูมี" โดยมีโกลัส โยเซฟในอันดับที่หก เช็กเกียไม่ผ่านเข้ารอบชิงชนะเลิศตั้งแต่การประกวดครั้งแรกในปี  จนถึงปี  ส่งผลให้แชแตไม่ได้เข้าร่วมในการประกวดตั้งแต่ปี 2010 จนถึงปี 2014 โดยอ้างเหตุผลถึงยอดมที่น้อยและผลการประกวดที่ไม่ดี ตั้งแต่การประกวดปี  เช็กเกียได้เข้ารอบชิงชนะเลิศทั้งหมดห้าครั้ง โดยการประกวดครั้งล่าสุดในปี  เพลง "คิสคิสกูดบาย" โดยอดอนิส ไม่สามารถผ่านเข้ารอบชิงชนะเลิศได้

ในฐานะสถานีโทรทัศน์ที่เข้าร่วม แชแตจัดการคัดเลือกตัวแทนในการประกวดเพลงยูโรวิชันและออกอากาศการแข่งขันนั้นภายในประเทศ แชแตเคยใช้ทั้งวิธีการจัดการประกวดเพลงระดับประเทศและวิธีการคัดเลือกภายในมาแล้วในอดีต โดยระหว่างปี 2018 ถึง 2024 ยกเว้นในปี 2021 และ 2025 แชแตใช้การประกวดเพลงระดับประเทศในชื่อ *อีเอสซีซีแซด* (ชื่อเดิม *ยูโรวิชันซองซีแซด*) เป็นวิธีการคัดเลือกตัวแทนประเทศ เมื่อวันที่ 6 กันยายน ค.ศ. 2024 แชแตยืนยันความตั้งใจที่จะเข้าร่วมการประกวดในปี 2025 แชแตได้ประกาศยืนยันการเข้าร่วมการประกวดปี 2026 เมื่อวันที่ 3 กันยายน ค.ศ. 2025 โดยตัวแทนประเทศจะได้รับเลือกผ่านการคัดเลือกภายใน

## ก่อนการประกวด
### การคัดเลือกภายใน
แช็สกาแตแลวิแซ (แชแต) ประกาศเมื่อเดือนกันยายน ค.ศ. 2025 ว่าตัวแทนของประเทศเช็กเกียสำหรับการประกวดเพลงยูโรวิชันปี 2026 จะถูกคัดเลือกภายในองค์กรเอง โดยศิลปินและนักแต่งเพลงสามารถส่งผลงานของตนต่อสถานีได้ตั้งแต่วันที่ 3 กันยายน ถึง 19 ตุลาคม ค.ศ. 2025 โดยมีข้อกำหนดให้นักแสดงหลักจะต้องมีสัญชาติเช็ก มีถิ่นฐานอยู่ในประเทศเช็กเกีย หรือมีบทบาทในวงการเพลงเช็ก แต่นักแต่งเพลงทุกสัญชาติสามารถส่งเพลงได้ และไม่จำเป็นต้องระบุผู้แสดงสำหรับเพลงของตน ซึ่งจะมีการคัดเลือกในภายหลัง แชแตได้รับผลงานส่งเข้าประกวดกว่า 260 ชิ้นเมื่อสิ้นสุดกำหนดส่ง และมีการประกาศในเดือนธันวาคม ค.ศ. 2025 ว่ามีผลงานแปดชิ้นที่ผ่านเข้ารอบสุดท้ายและได้รับการพิจารณาโดยคณะกรรมการตัดสินระดับนานาชาติซึ่งประกอบด้วยผู้เชี่ยวชาญด้านดนตรี คณะกรรมการด้านเสียง และคณะกรรมการตัวแทนจากคณะผู้แทนเช็กเกีย

เมื่อวันที่ 8 มีนาคม ค.ศ. 2026 ผลงานเพลง "ครอสโรดส์" โดยดานีเอล ซิซกาได้รับการประกาศจากแชแตให้เป็นตัวแทนจากเช็กเกียในการประกวดประจำปี 2026 เพลงนี้ดานีเอลประพันธ์ร่วมกับวีเลียม เบเรช และจะเผนแพร่ในวันที่ 11 มีนาคม ค.ศ. 2026 พร้อมกับมิวสิกวิดีโอประกอบ

## ในยูโรวิชัน
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026 เช็กเกียได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งแรกของการแสดง

## อ้างอิง

หมวดหมู่:ประเทศเช็กเกียในการประกวดเพลงยูโรวิชัน
หมวดหมู่:ประเทศที่เข้าร่วมการประกวดเพลงยูโรวิชันปี 2026
ไฟเออร์ (เพลงของซาราห์ เอนเก็ลส์)

"**ไฟเออร์**" () เป็นเพลงโดยซาราห์ เอนเก็ลส์ นักร้องชาวเยอรมัน ซึ่งเธอประพันธ์ขึ้นร่วมกับดาริโอ ชูร์มันน์, ลุยซา ไฮเนมันน์, ราฟาเอล ลอตต์, และวาเลนติน โบเอส เพลงนี้วางจำหน่ายเมื่อวันที่ 30 มกราคม ค.ศ. 2026 ผ่านวิรด์วิลด์และอิเล็กทรอลา และจะเป็นตัวแทนของในการประกวดเพลงยูโรวิชันปี 2026

## มิวสิกวิดีโอ
มิวสิกวิดีโอเพลง "ไฟเออร์" กำกับและตัดต่อโดยแดเนียล พรีส ถ่ายทำที่สตูดิโอเอ็มเอ็มซีฟิลม์แอนด์ทีวีในเมืองโคโลญจน์ และเผยแพร่เมื่อวันที่ 30 มกราคม ค.ศ. 2026 สำหรับมิวสิกวิดีโอนี้มีอเล็กซานเดอร์ พาห์ล จากบริษัท aPahl Production เป็นผู้ดูแลการผลิต โดยมีอินเดีย ริชโก เป็นผู้ออกแบบท่าเต้น

## การประกวดเพลงยูโรวิชันปี 2026

### อ็อยรอวีซีโอนซองค็อนเท็สท์ – ดัสด็อยต์เชอฟีนาเลอ 2026
*อ็อยรอวีซีโอนซองค็อนเท็สท์ – ดัสด็อยต์เชอฟีนาเลอ 2026* เป็นการประกวดเพลงระดับชาติซึ่งใช้คัดเลือกเพลงจากเยอรมนีสำหรับการประกวดเพลงยูโรวิชันปี 2026 โดยประกอบด้วยรอบชิงชนะเลิศหนึ่งรอบ ซึ่งจัดขึ้นเมื่อวันที่ 28 กุมภาพันธ์ ค.ศ. 2026 ที่อัดเลร์สฮอฟ และมีบาร์บารา โชเนอเบอร์เกอร์ และเฮเซิล บรุกเกอร์เป็นพิธีกร การประกวดออกอากาศผ่านสถานีโทรทัศน์ดัสแอร์สเทอ และวัน และทางออนไลน์ผ่าน  

ในสตอรี่อินสตาแกรมของซาราห์ เอนเก็ลส์ที่โพสต์เมื่อวันที่ 13 มกราคม ค.ศ. 2026 ซาราห์ประกาศว่าเธอจะเปิดเผยข่าวสำคัญในอีกไม่กี่วันข้างหน้า แม้ว่าเธอจะไม่ได้ระบุว่าข่าวนั้นเกี่ยวกับอะไร แต่เธอก็เปรยว่ามันอาจเป็นโอกาสที่ยิ่งใหญ่ที่สุดในอาชีพทางดนตรีของเธอ ซึ่งสื่อต่าง ๆ ก็คาดเดาว่าเธออาจกำลังพูดถึงการเข้าร่วมการประกวดเพลงระดับชาติของเยอรมนีเพื่อคัดเลือกตัวแทนประเทศในการประกวดเพลงยูโรวิชันปี 2026 วันต่อมา มีการประกาศว่าซิงเกิลใหม่ของเธอที่ใช้ชื่อ "ไฟเออร์" จะวางจำหน่ายในอีกสองสัปดาห์ต่อมา และในวันที่ 15 มกราคม ก็ได้รับการยืนยันว่าเพลงนี้จะเป็นเพลงที่ซาราห์ส่งเข้าประกวดในรอบคัดเลือก

ในรอบชิงชนะเลิศเมื่อวันที่ 28 กุมภาพันธ์ ค.ศ. 2026 ซาราห์ชนะการประกวดด้วยคะแนนเสียงจากผู้ชมร้อยละ 38.30

### ในยูโรวิชัน
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026 ในฐานะสมาชิกกลุ่มประเทศ "บิ๊กโฟร์" เยอรมนีจะผ่านเข้ารอบชิงชนะเลิศโดยอัตโนมัติ แต่จะต้องลงคะแนนเสียงและออกอากาศรอบรองชนะเลิศทั้งสองรอบ และทำการแสดงในรอบรองชนะเลิศใด ๆ หนึ่ง ๆ ด้วย โดยจากการจับฉลากการจัดสรรที่จัดขึ้นเมื่อวันที่ 12 มกราคม ค.ศ. 2026 เยอรมนีจะทำการแสดงในรอบรองชนะเลิศที่หนึ่ง

## ชาร์ต

## ประวัติการเผยแพร่

## อ้างอิง

หมวดหมู่:เพลงจากเยอรมนี
หมวดหมู่:เพลงในปี พ.ศ. 2569
หมวดหมู่:ซิงเกิลในปี พ.ศ. 2569
หมวดหมู่:ประเทศเยอรมนีในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
เอ็นซีที เจโนแจมิน

**เอ็นซีที เจโนแจมิน** (; ) เป็นยูนิตย่อยลำดับที่เจ็ดของเอ็นซีทีบอยแบนด์เกาหลีใต้  ก่อตั้งและดูแลโดยเอสเอ็มเอนเตอร์เทนเมนต์ ยูนิตนี้ประกอบด้วยสมาชิกสองคน ได้แก่ เจโน และ แจมิน ทั้งคู่เปิดตัวเมื่อวันที่ 23 กุมภาพันธ์ ค.ศ. 2026 พร้อมมินิอัลบั้มเอ็กซ์เทนเด็ดเพลย์ (EP) ชื่อ *[[Both Sides (EP)|Both Sides]]*

## ประวัติ
NCT JNJM ก่อตั้งขึ้นหลังจากที่ทั้งสองได้รับเลือกให้แสดงในละครสั้นธีมเบสบอลเรื่อง *Wind Up* ซึ่งมีกำหนดออกอากาศในปี ค.ศ. 2025  

ในเดือนมกราคม ค.ศ. 2026 เอสเอ็มเอนเตอร์เทนเมนต์ ประกาศว่า เจโน และ แจมิน จะเปิดตัวในฐานะยูนิตใหม่ของเอ็นซีที ภายใต้ชื่อ NCT JNJM ในวันที่ 23 กุมภาพันธ์ พร้อมมินิอัลบั้มชุดแรกชือ่ *[[Both Sides (EP)|Both Sides]]* และซิงเกิลนำชื่อเดียวกัน

## แนวดนตรี
เอกลักษณ์ทางดนตรีของ NCT JNJM มุ่งเน้นแนวคิดเรื่อง “ความเป็นคู่ตรงข้าม” โดยสำรวจรูปแบบการแสดงที่แตกต่างกันของสมาชิกทั้งสองคน  

เอสเอ็มเอนเตอร์เทนเมนต์อธิบายทิศทางของยูนิตนี้ว่าเป็นการผสมผสานระหว่าง “พลังการแสดงที่ทรงพลังและการควบคุมเวทีของเจโน” กับ “บุคลิกที่สง่างามและเสน่ห์ที่ผ่อนคลายของแจมิน”

## ผลงานเพลง
### เอกซ์เทนเด็ดเพลย์

### ซิงเกิล

## อ้างอิง

หมวดหมู่:วงดนตรีเคป็อป
หมวดหมู่:วงดนตรีที่ก่อตั้งในปี ค.ศ. 2026
หมวดหมู่:ศิลปินในสังกัดเอสเอ็มเอนเตอร์เทนเมนต์
หมวดหมู่:บอยแบนด์เกาหลีใต้
หมวดหมู่:วงดนตรีอาร์แอนด์บีร่วมสมัยเกาหลีใต้
หมวดหมู่:วงดนตรีฮิปฮอปเกาหลีใต้
หมวดหมู่:วงดนตรีคู่เกาหลีใต้
หมวดหมู่:วงดนตรีป็อปเกาหลีใต้
เส้นประสาทเวกัส

**เส้นประสาทเวกัส** () หรือเส้นประสาทสมองเส้นที่ 10 (CN X) เป็นองค์ประกอบสำคัญของระบบประสาทอิสระ ซึ่งมีหน้าที่ควบคุมการทำงานที่อยู่นอกเหนือการควบคุมโดยจิตใจของร่างกายมนุษย์ เส้นประสาทนี้ประกอบด้วยเส้นใยทั้งด้านรับความรู้สึกและด้านสั่งการ และทำหน้าที่เป็นทางเชื่อมสำคัญระหว่างสมองกับอวัยวะต่าง ๆ เช่น หัวใจ ปอด และระบบทางเดินอาหาร ในฐานะส่วนสำคัญของระบบประสาทพาราซิมพาเทติก เส้นประสาทเวกัสมีบทบาทในการควบคุมการทำงานอัตโนมัติที่จำเป็น เช่น อัตราการเต้นของหัวใจ การหายใจ และการย่อยอาหาร โดยการควบคุมกระบวนการเหล่านี้ เส้นประสาทเวกัสจึงช่วยสนับสนุนการตอบสนองแบบ "พักและย่อย" (rest and digest) ของร่างกาย ซึ่งช่วยให้ร่างกายสงบลงหลังจากความเครียด ลดอัตราการเต้นของหัวใจ ส่งเสริมการย่อยอาหาร และช่วยรักษาภาวะธำรงดุลภายในร่างกาย

เส้นประสาทเวกัสมีอยู่สองเส้น ได้แก่ เส้นประสาทเวกัสขวา และเส้นประสาทเวกัสซ้าย ในบริเวณลำคอ เส้นประสาทเวกัสขวามีเส้นใยประสาทโดยเฉลี่ยประมาณ 105,000 เส้นใย ขณะที่เส้นประสาทเวกัสซ้ายมีประมาณ 87,000 เส้นใย ตามข้อมูลจากแหล่งอ้างอิงหนึ่ง อย่างไรก็ตาม แหล่งข้อมูลอื่นรายงานตัวเลขที่แตกต่างออกไป โดยระบุว่ามีเส้นใยประสาทประมาณ 25,000 เส้นใย ในเส้นประสาทเวกัสขวา และประมาณ 23,000 เส้นใย ในเส้นประสาทเวกัสซ้าย

เส้นประสาทเวกัสเป็นเส้นประสาทที่ยาวที่สุดของระบบประสาทอิสระในร่างกายมนุษย์ ประกอบด้วยเส้นใยประสาททั้งด้านรับความรู้สึก ซึ่งมีจำนวนมากที่สุด และเส้นใยสั่งการบางส่วน โดยเกี่ยวข้องกับทั้งการทำงานแบบซิมพาเทติกและพาราซิมพาเทติก เส้นใยรับความรู้สึกมีต้นกำเนิดจากปมประสาทจูกูลาร์ (jugular ganglion) และปมประสาทโนโดส (nodose ganglion) ขณะที่เส้นใยสั่งการมาจากเซลล์ประสาทในดอร์ซัลนิวเคลียสของเส้นประสาทเวกัส (dorsal nucleus of the vagus) และนิวเคลียสแอมบิกูอัส (nucleus ambiguus) ในอดีต เส้นประสาทเวกัสเคยถูกเรียกว่า เส้นประสาทนิวโมแกสทริก (pneumogastric nerve) ซึ่งสะท้อนถึงบทบาทในการควบคุมทั้งการทำงานของปอดและระบบย่อยอาหาร อย่างไรก็ตาม บทบาทในการควบคุมการทำงานของหัวใจก็ถือเป็นหน้าที่พื้นฐานที่สำคัญของเส้นประสาทนี้เช่นกัน

## อ้างอิง

หมวดหมู่:เส้นประสาทสมอง
หมวดหมู่:ท้อง
หมวดหมู่:ระบบการรับรู้รส
หมวดหมู่:ศีรษะและคอ
หมวดหมู่:ระบบประสาท
หมวดหมู่:อก
วิชัย ทองแตง

**วิชัย ทองแตง** เกิดราว พ.ศ. 2489 เป็นทนายความ นักธุรกิจ นักลงทุนชาวไทย จากข้อมูลของ World’s Billionaires 2026 ติดอยู่อันดับ 1913 มหาเศรษฐีโลกด้วยมูลค่าสินทรัพย์สุทธิ 2.2 พันล้านดอลลาร์  

## ประวัติ
วิชัยเป็นชาวอำเภอพนัสนิคม จังหวัดชลบุรี เข้าศึกษาที่โรงเรียนเตรียมอุดมศึกษา จากนั้นศึกษาต่อที่คณะนิติศาสตร์ มหาวิทยาลัยธรรมศาสตร์ เมื่อปี 2509 จบการศึกษาระดับปริญญาโท รัฐศาสตร์มหาบัณฑิต (รม.) มหาวิทยาลัยธรรมศาสตร์

เขาเคยเป็นทนายความให้ทักษิณ ชินวัตร ในคดีซุกหุ้น เมื่อ พ.ศ. 2544 จนทำให้ทักษิณรอดพ้นคดี ได้เป็นนายกรัฐมนตรี ด้วยความผิดเพียงบกพร่องโดยสุจริต  และเป็นคดีสุดท้ายที่เขาเป็นทนายให้

วิชัยเริ่มเติบโตจากธุรกิจอสังหาริมทรัพย์ ตั้งแต่ยังเป็นทนายความ วิชัยเริ่มเล่นหุ้นตั้งแต่ปี 2521 ด้วยความชำนาญจากการว่าความให้บริษัทในตลาดหลักทรัพย์หลายบริษัททั้งในฐานะตัวแทนผู้ฟ้องและผู้ถูกฟ้อง ทำให้เขาได้ศึกษาข้อมูลและรับรู้ข้อมูลเชิงลึกเกี่ยวกับบริษัทต่าง ๆ

ชื่อของวิชัยได้รับขนานนามว่าเป็น "นักเทกโอเวอร์" (การครอบงำกิจการ) โดยปี 2546 เขากลายเป็นเจ้าของธุรกิจเครือโรงพยาบาลพญาไทและเปาโล และปี 2553 สวอปหุ้นกับกลุ่มปราเสริฐ ปราสาททองโอสถ เจ้าของกลุ่มโรงพยาบาลกรุงเทพ จนติดอันดับเศรษฐีหุ้นในเมืองไทยอันดับที่ 4 ด้วยมูลค่าหุ้น 11,804 ล้านบาท ตามการจัดอันดับของวารสารการเงิน การธนาคารในปี 2554

วิชัยลงทุนในธุรกิจที่หลากหลาย โดยวิชัยลงทุนหรือมีตำแหน่งเป็นคณะกรรมการแบ่งเป็นกลุ่มต่าง ๆ ได้แก่ กลุ่มอสังหาริมทรัพย์ (บมจ.แกรนด์ แอสเสท โฮเทลส์ แอนด์ พรอพเพอร์ตี้ และ บมจ.โรงแรมรอยัล ออคิด (ประเทศไทย)) กลุ่มโรงพยาบาล (บมจ.เฮลท์ เน็ตเวิร์ค เครือข่ายรพ.พญาไทและเปาโล ) กลุ่มไอซีที (บมจ.ทีดับบลิวแซด บมจ.บลิส อินเทลลิเจนซ์ บมจ.ฟอร์ท คอร์ปอเรชั่น และกลุ่มสื่อเคเบิลทีวี (บมจ.เคเบิลไทยโฮลดิ้ง) และกลุ่มพลังงาน (บมจ.วินด์ เอนเนอร์ยี่ โฮลดิ้ง) เป็นต้น

## ชีวิตส่วนตัว
วิชัยมีภรรยาชื่อ นงลักษณ์ มีลูก 4 คนได้แก่ วิอร อัฐ อิทธิ และอติคุณ โดยอัฐมีตำแหน่งกรรมการใน BDMS

## อ้างอิง

หมวดหมู่:นักธุรกิจชาวไทย
หมวดหมู่:ทนายความชาวไทย
หมวดหมู่:มหาเศรษฐีชาวไทย
หมวดหมู่:บุคคลจากอำเภอพนัสนิคม
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากโรงเรียนเตรียมอุดมศึกษา
เที่ยวเมืองพม่า

**เที่ยวเมืองพม่า** หรือสะกดแบบเดิมว่า **เที่ยวเมืองพะม่า** เป็นสารคดีที่สมเด็จพระเจ้าบรมวงศ์เธอ กรมพระยาดำรงราชานุภาพ ทรงบันทึกเมื่อเสด็จประพาสพม่า พ.ศ. 2478 เมื่อครั้งที่ทรงลี้ภัยการเมืองไปประทับอยู่ที่ปีนัง เนื้อหาในเล่มนอกจากจะทรงบันทึกเรื่องราวสถานที่ที่ทรงไปแล้วยังมีเกร็ดประวัติศาสตร์ เรื่องโบราณ ความรอบรู้ที่ทรงศึกษาค้นคว้ามาด้วยความชำนาญ ทั้งที่ทรงเสด็จไปทอดพระเนตรด้วยพระองค์เอง และการวินิจฉัยของพระองค์ที่เสริมเติมเข้าไป ผู้อ่านจะได้รับความรู้ทั้งในทางภูมิศาสตร์ ประวัติศาสตร์ โบราณคดี สาสนคดี ขนบธรรมเนียมประเพณี วัฒนธรรม และอื่น ๆ อีกหลายประการ 
 
สมเด็จพระเจ้าบรมวงศ์เธอ กรมพระยาดำรงราชานุภาพ ได้ประทานลิขสิทธิ์แก่หม่อมเจ้าพัฒนายุคุณวรรณ ดิศกุล พระธิดา กรมศิลปากรจึงทูลขออนุญาตต่อหม่อมเจ้าพัฒนายุ ก็ทรงยินดีประทานอนุญาตให้จัดพิมพ์ได้ตามประสงค์ ทั้งนี้ก็ด้วยทรงดำเนินเจริญรอยสมเด็จพระบิดา ที่เมื่อได้ความรู้อะไรมาก็ประทานความรู้นั้นแจกจ่ายแก่ผู้อื่นต่อไปให้เป็นประโยชน์กว้างขวาง 

คุณหญิงพิชัยญาติและบุตรธิดาของเจ้าพระยาพิชัยญาติ (ดั่น บุนนาค) แจ้งความจำนงมายังกรมศิลปากรว่า มีศรัทธาจะพิมพ์หนังสือสำหรับแจกเป็นที่ระลึกในงานพระราชทานเพลิงศพเจ้าพระยาพิชัยญาติสักเรื่องหนึ่ง ขอให้กรมศิลปากรช่วยเลือกเรื่องหนังสือที่จะพิมพ์ กรมศิลปากรจึงแนะนำให้พิมพ์เรื่องเที่ยวเมืองพม่า พระนิพนธ์ สมเด็จพระเจ้าบรมวงศ์เธอ กรมพระยาดำรงราชานุภาพ เพราะเป็นหนังสือที่ดีโดยประการทั้งปวง และเป็นหนังสือเรื่องใหญ่เหมาะแก่ที่จะพิมพ์แจกในงานนี้ บรรดาเจ้าภาพปรึกษาเห็นชอบพร้อมกันแล้ว จึงตกลงรับพิมพ์เรื่องเที่ยวเมืองพม่าตามคำแนะนำของกรมศิลปากร

เที่ยวเมืองพม่า ยังเป็นหนึ่งแรงบันดาลให้หม่อมราชวงศ์คึกฤทธิ์ ปราโมช ประพันธ์สารคดีเรื่อง พม่าเสียเมือง

## อ้างอิง

; เชิงอรรถ

;บรรณานุกรม

* 
* 

หมวดหมู่:สารคดี
หมวดหมู่:วรรณกรรมไทย
หมวดหมู่:งานเขียนของสมเด็จพระเจ้าบรมวงศ์เธอ กรมพระยาดำรงราชานุภาพ
หมวดหมู่:วรรณกรรมในปี พ.ศ. 2489
แอเกียร์

ในเทวตำนานนอร์ส **แอเกียร์** (Ægir) หรือเอกสารบางฉบับเรียก **กึเมียร์** (Gymir) คือผู้เป็นบุคลาธิษฐานของสรวงสมุทร แม้มีชาติกำเนิดเป็นยักษ์ แต่เขากลับมีความสัมพันธ์อันดีและเป็นพันธมิตรที่ใกล้ชิดกับทวยเทพแห่งอาสการ์เดอร์ (Ásgarðr) แอเกียร์ได้รับการยกย่องในฐานะราชาแห่งมหาสมุทรผู้มั่งคั่ง และเป็นมักเป็นเจ้าภาพผู้จัดงานเลี้ยงสังสรรค์อันยิ่งใหญ่เลี้ยงทวยเทพเป็นประจำ

ในร้อยกรองเอ็ดดา (Poetic Edda) บทบาทของแอเกียร์คือเจ้าภาพงานเลี้ยงสวรรค์ ในบทกวี *Hymiskviða (โศลกฮือเมียร์)* แอเกียร์ได้ท้าทายให้เทพธอร์ไปช่วงชิงหม้อต้มเบียร์ขนาดยักษ์จากยักษ์ฮือเมียร์มาให้ตน เพื่อใช้หมักน้ำจัณฑ์สำหรับทวยเทพ นอกจากนี้ โถงบาดาลของเขายังเป็นฉากหลังอันวิจิตรในบทกวี *[[โลกาเซ็นนา|Lokasenna (โลกีวิวาทะ)]]* สถานที่แห่งนี้ไม่ได้สว่างด้วยแสงไฟ แต่เปล่งประกายด้วยทองคำบริสุทธิ์ มีน้ำจัณฑ์เวทมนตร์ที่รินใส่จอกได้เอง และที่สำคัญที่สุดคือ โถงแห่งนี้ได้รับการคุ้มครองด้วยกฎ "กริธ" (Grið) หรือเขตกึ่งอภัยทานที่ห้ามการใช้ความรุนแรง

ในร้อยแก้วเอ็ดดา (Prose Edda) โดยสนอร์รี สเตืร์ตลือซอน รายละเอียดเกี่ยวกับครอบครัวและมิติอื่นของแอเกียร์ได้ถูกขยายความชัดเจนขึ้น ระบุว่าเขามีชายานามว่าราน (Rán) เทพีผู้อาฆาตที่ใช้ตาข่ายดักจับกะลาสีเรือ และมีบุตรีเก้านางผู้เป็นบุคลาธิษฐานของเกลียวคลื่นทั้งเก้า นอกจากนี้ ในบทกวี *Skáldskaparmál (ภาษิตกวี)* แอเกียร์ยังได้เดินทางไปเยือนอาสการ์เดอร์ในฐานะแขกผู้มีเกียรติ เพื่อร่วมงานเลี้ยงและรับฟังเรื่องราวเทวตำนานจากบรากี (Bragi) เทพแห่งกวีนิพนธ์

## อ้างอิง

Ae